62022CO0596_INF
Sklep Sodišča (sedmi senat) z dne 28. februarja 2023 –Kreis Gütersloh
(Zadeva C‑596/22) (
1
)
„Predhodno odločanje – Člen 99 Poslovnika Sodišča – Okolje – Presoja vplivov nekaterih javnih in zasebnih projektov na okolje – Direktiva 2011/92/EU – Obveznost, da se opravi presoja vplivov na okolje ali preverjanje za vsak primer posebej – Kumulativni učinki projektov – Izgradnja objekta za vzrejo pitovnih piščancev v neposredni bližini podobnih objektov“
1.
Vprašanja za predhodno odločanje – Odgovor, ki ne dopušča nobenega razumnega dvoma – Odgovor, na katerega je mogoče jasno sklepati iz sodne prakse – Uporaba člena 99 Poslovnika
(člen 267 PDEU; Poslovnik Sodišča, člen 99)
(Glej točki 24 in 25.)
2.
Okolje – Presoja vplivov nekaterih projektov na okolje – Direktiva 2011/92 – Podrejenost presoji projektov iz razredov, naštetih v Prilogi II – Upoštevanje kumulativnega učinka projekta z drugimi projekti – Nacionalna ureditev, s katero je obveznost preučitve tega kumulativnega učinka omejena na projekte, ki so povezani s skupnimi objekti – Nedopustnost
(Direktiva Evropskega parlamenta in Sveta 2011/92, kakor je bila spremenjena z Direktivo 2014/52, člen 4(3) ter Priloga III, točki 1(b) in 3(g))
(Glej točke od 27 do 34 in točko 1 izreka.)
3.
Okolje – Presoja vplivov nekaterih projektov na okolje – Direktiva 2011/92 – Podrejenost presoji projektov iz razredov, naštetih v Prilogi II – Preverjanje za vsak primer posebej – Nacionalna ureditev, s katero je tako preverjanje določeno le za projekte, ki posamično ne dosegajo praga, ki je določen v Prilogi I– Dopustnost – Upoštevanje kumulativnega učinka takega projekta z drugimi projekti – Projekt, ki doseže prag, določen v Prilogi I, če se upošteva skupaj z drugimi projekti – Indic, da gre za projekt, ki bo verjetno znatno vplival na okolje
(Direktiva Evropskega parlamenta in Sveta 2011/92, kakor je bila spremenjena z Direktivo 2014/52, člena 2(1) in 4(2(a) ter prilogi I, točka 17(a), in II)
(Glej točke od 37 do 47 in točko 2 izreka.)
Izrek
1.
Člen 4(3) Direktive 2011/92/EU Evropskega parlamenta in Sveta z dne 13. decembra 2011 o presoji vplivov nekaterih javnih in zasebnih projektov na okolje, kakor je bila spremenjena z Direktivo 2014/52/EU Evropskega parlamenta in Sveta z dne 16. aprila 2014, v povezavi s točko 1(b) in točko 3(g) Priloge III k Direktivi 2011/92, kakor je bila spremenjena,
je treba razlagati tako, da
nasprotuje ureditvi države članice, v skladu s katero je obveznost presoje vpliva, ki bi ga projekt lahko imel skupaj z drugimi projekti, omejena na položaje, v katerih so ta projekt izgradnje in ti drugi projekti povezani s skupnimi objekti.
2.
Direktivo 2011/92, kakor je bila spremenjena z Direktivo 2014/52,
je treba razlagati tako, da
ne nasprotuje ureditvi države članice, ki določa zgolj preverjanje za vsak primer posebej v smislu člena 4(2)(a) Direktive 2011/92, kakor je bila spremenjena, v zvezi s projektom, ki sam zase ne dosega praga iz točke 17(a) Priloge I k Direktivi 2011/92, kakor je bila spremenjena, če pa se ga obravnava skupaj z drugimi projekti, pa ga doseže. V okviru tega preverjanja za vsak primer posebej pa je okoliščina, da tak projekt doseže ta prag, kadar se ga obravnava skupaj z drugimi projekti, vseeno lahko pokazatelj tega, da ta projekt lahko pomembno vpliva na okolje v smislu člena 2(1) Direktive 2011/92, kakor je bila spremenjena.
(
1
)	UL C 463, 5.12.2022.